หลังจากทานยาคุมครบ 21 เม็ด จะมีตกขาวใสบ้างขุ่นบ้างออกมาเยอะมากและคันมาจากภายในอย่างรุนแรง ใช้วิธีถูจากนอกกางเกงจนเกิดแผลถลอก บวม ปวดแสบตอนปัสสาวะ เคยไปหา ให้คาเนสเทนมาสอด 7 วัน เดือนแรกไม่มีอาการ นี่เดือนที่สองหนักเลยค่ะ ทั้งคัน ทั้งปวดแสบ และเป็นแผลบวม ตอนนี้ทรมานมากเลย ถ้าไปหาอีก แล้วบอกไม่มีเชื้อรา(ครั้งที่แล้วบอกยังงี้) จะรักษายังไงคะ(เมื่อก่อนเป็นๆหายมาพักใหญ่แล้วค่ะ)
สวัสดีค่ะอาการคันช่องคลอดเกิดได้จากหลายสาเหตุค่ะ สาเหตุที่พบได้บ่อย ได้แก่- ภาวะช่องคลอดแห้ง เช่น คนที่เข้าวัยทองหรือมีปัญหาผิดปกติของฮอร์โมนส่งผลให้ช่องคลอดแห้งจนอาจทำให้เกิดอาการคันและระคายเคืองได้- โรคผิวหนัง เช่น โรคผิวหนังอักเสบที่มักเกิดกับผู้ป่วยโรคภูมิแพ้หรือโรคหิด โดยอาจมีผื่นแดงคันหรือตกสะเก็ด และอาการอาจลุกลามไปยังช่องคลอด หรือโรคสะเก็ดเงินที่มักทำให้ผิวหนังตกสะเก็ด มีอาการคันหรือแดงบริเวณหนังศีรษะและตามข้อพับต่าง ๆ- ภาวะช่องคลอดอักเสบจากเชื้อแบคทีเรียที่ไม่สมดุล ทำให้มีอาการคันบริเวณช่องคลอด ตกขาวมีกลิ่นเหม็น อาจมีลักษณะบาง เป็นสีขาว เทาขุ่น หรือเป็นฟอง- ติดเชื้อราที่ช่องคลอด อาจส่งผลให้เกิดอาการคัน รู้สึกแสบร้อน และอาจมีตกขาวลักษณะเป็นก้อนไหลออกมาจากช่องคลอด ซึ่งอาจเกิดจากการใช้ยาปฏิชีวนะเป็นเวลานาน เพราะยาดังกล่าวจะทำลายแบคทีเรียชนิดที่ดีที่ช่วยควบคุมจำนวนของเชื้อราในช่องคลอด- โรคติดต่อทางเพศสัมพันธ์ เช่น หนองในแท้ หนองในเทียม หูด หรือเริมที่อวัยวะเพศ เป็นต้น ซึ่งอาจทำให้เกิดอาการคันช่องคลอด และมีอาการอื่น ๆ ร่วมด้วย เช่น ตกขาวมีสีเหลืองหรือสีเขียว รู้สึกปวดแสบขณะปัสสาวะ เป็นต้นจากที่ให้ข้อมูลจะเห็นว่าอาการคันช่องคลอดเกิดได้จากหลายสาเหตุค่ะ ไม่ได้เกิดจากเชื้อราอย่างเดียว ดังนั้นแนะนำให้กลับไปพบคุณและตรวจร่างกายซ้ำอีกทีค่ะ การรักษาจะขึ้นกับสาเหตุที่ตรวจพบค่ะ